
Nr.58.010/2024
RAPORT DE SPECIALITATE
privind aprobarea încheierii unui act adițional la contractul de asociere nr.13.085/2005 încheiat între municipiul Alba Iulia și SC PROMETEU SRL

Prin proiectul de hotărâre supus spre dezbatere Consiliului Local al Municipiului Alba Iulia,  propunem să se ia în discuție aprobarea încheierii unui act adițional la contractul de asociere nr.13.085/2005 încheiat între Municipiul Alba Iulia și SC PROMETEU SRL.


La întocmirea proiectului de hotărâre, au fost avute în vedere următoarele:


În temeiul dispozițiilor HCL nr.230/2005, a fost aprobată asocierea dintre municipiul Alba Iulia și SC PROMETEU SRL, asociere care avea drept scop inițial exploatarea unor imobile (construcții și terenul aferent acestora) situate în municipiul Alba Iulia, în incinta Cimitirului Municipal.


Ulterior, prin mai multe acte adiționale încheiate în temeiul unor hotărâri ale Consiliului Local al municipiului Alba Iulia, în asociere au fost introduse și suprafețele de teren pe care se află amplasat Cimitirul Municipal, incluzându-se treptat și parcelele de teren care au fost achizționate de către municipalitate în diferite perioade de timp în vederea extinderii Cimitirului Municipal.


Prin adresa înregistată la Primăria municipiului Alba Iulia sub nr.31.702/15.03.2024, SC PROMETEU SRL aduce la cunoștință municipalității faptul că în Cimitirul municipal nu mai există locuri de înhumare, deoarece pe o suprafață de cca.2.000 mp din terenul afectat cimitirului nu mai pot fi amenajate locuri de înhumare datorită faptului că prin PUZ-ul aprobat prin HCL nr.492/2001 s-a stabilit o limită de 10 m ca zonă de protecție față de toate parcelele învecinate, limită considerată de către petentă ca fiind stabilită arbitrar și cu nerespectarea dispozițiilor legale.


În vederea rezolvării acestei situații, petenta solicită să se inițieze de urgență o documentație de rectificare a PUZ-ului existent, în sensul modificării limitei de 10 m la distanțe care să respecte limita legală, ceea ce ar permite amenajarea în incinta Cimitirului Municipal a aproximativ 350 de locuri noi de înhumare.


Prin adresa nr.55.867/14.05.2024, Direcția Urbanism, Amenajarea Teritoriului a comunicat petentei SC PROMETEU SRL faptul că Primăria municipiului Alba Iulia nu dispune în momentul de față de fondurile necesare promovării unei astfel de documentații de urbanism, și comunică petentei că, în situația în care societatea petentă este de acord să suporte cheltuielile necesare modificării documentației de urbanism aprobate, cu respectarea prevederilor legale în vigoare, consideră necesară încheierea unui act adițional la contractul de asociere încheiat între municipalitate și petentă.


Prin adresa înregistrată la Primăria municipiului Alba Iulia, SC PROMETEU SRL își manifestă disponibilitatea de a suporta cheltuielile necesare modificării documentației de urbanism existente, motiv pentru care vă supunem spre dezbatere și aprobare prezentul proiect de hotărâre.


La redactarea proiectului de hotărâre, au mai fost avute în vedere prevederile art.129 alin.(2) lit."e", coroborat cu art.129 alin.(9) lit.”a”, ale art.139 alin.(3) lit.”f” și ale art.196 alin.(1) lit.”a” din OUG nr.57/2019 privind Codul Administrativ, cu modificările și completările ulterioare.

